YouTube पोस्ट समाप्त, 1

11 एप्रिल रोजी झालेल्या पहिल्या टप्प्यात वर्धा, रामटेक, नागपूर, भंडारा-गोंदिया, गडचिरोली-चिमूर, चंद्रपूर आणि यवतमाळ-वाशीम मतदारसंघांमध्ये मतदान झालं होतं. 

बुधवारी दुसऱ्या टप्प्यात बुलडाणा, अकोला, अमरावती, हिंगोली, नांदेड, परभणी, बीड, उस्मानाबाद, लातूर, सोलापूर या ठिकाणी मतदान होत आहे. 

मतदान नक्की कुठे

महाराष्ट्रासह देशात 97 मतदारसंघांमध्ये मतदान होणार आहे. बुधवारी आसाम (5), बिहार (5), छत्तीसगढ (3), जम्मू काश्मीर (2), कर्नाटक (14), मणिपूर (1), ओडिशा (5), पुद्दुचेरी (1), त्रिपुरा (1), उत्तर प्रदेश (8), पश्चिम बंगाल(3) यांच्यासह तामिळनाडूतील सर्वच्या सर्व 39 जागांसाठी मतदान होत आहे. 

बुलडाण्याचा गड शिवसेना राखणार? 

बुलडाणा-गेल्या 20 वर्षात हा मतदारसंघ शिवसेनेचा बालेकिल्ला झाला आहे. या मतदारसंघात शिवसेनेचे प्रतापराव जाधव आणि राष्ट्रवादी काँग्रेसचे राजेंद्र शिंगणे अशी प्रामुख्याने लढत आहे. शिंगणे प्रतापरावांची विजयाची हॅट्ट्रिक रोखणार का? हे पाहणं उत्सुकतेचं ठरणार आहे. 

2009 मध्ये या दोघांमध्ये झालेल्या लढतीत प्रतापराव जाधवांनी बाजी मारली होती. दहा वर्षांनंत... आणखी 4000 वर्णांसाठी लेख सुरू ठेवा:
र या दोघांमध्येच चुरस पाहायला मिळत आहे. 

काँग्रेसच्या वासनिक कुटुंबीयांनी दहा वर्षं मतदारासंघावर कब्जा राखला होता. 1989च्या निवडणुकीनंतर भाजप-शिवसेनेनं बुलडाण्यात पाय रोवायला सुरुवात केली. 

प्रतापरावांना प्रस्थापितविरोधी लाटेचा फटका बसू शकतो. दुसरीकडे राजेंद्र शिंगणे यांचे वडील भास्करराव शिंगणे यांनी बुलडाण्यात सहकाराची मुहुर्तमेढ रोवली. 

स्वाभिमानी शेतकरी संघटना महाआघाडीत सामील झाली आहे. वंचित बहुजन आघाडीने बळीराम सिरस्कार यांना उमेदवारी दिली आहे. 

बुलडाणा लोकसभा मतदारसंघात 6 विधानसभा मतदारसंघ येतात. यातील 2 मतदारसंघ भाजप, 2 शिवसेना तर 2 मतदारसंघ काँग्रेसच्या ताब्यात आहेत. 

अकोल्यात प्रकाश आंबेडकर वर्चस्व गाजवणार का?

अकोल्यात भाजपच्या संजय धोत्रे यांच्यासमोर काँग्रेस हिदायत पटेलांचं आव्हान आहे. या दोघांच्या बरोबरीने वंचित बहुजन आघाडीचे प्रमुख प्रकाश आंबेडकर हे इथून लढत आहेत.  

अमरावतीत अडसूळ वि. राणा 

अमरावती मतदारसंघात विद्यमान खासदार आनंदराव अडसूळ यांच्याविरोधात महाआघाडीकडून नवनीत राणा यांना उमेदवारी देण्यात आली आहे. अडसूळ हे माजी केंद्रीय अर्थ राज्यमंत्री होते. नवनीत राणा या तेलुगू चित्रपट अभिनेत्री आहेत. 

अमरावती लोकसभा मतदार संघात सहा विधानसभा मतदारसंघ येतात. त्यापैकी धामणगाव रेल्वे आणि मोर्शी, हे दोन विधानसभा मतदार संघ वर्धा जिल्ह्याशी जोडले गेले आहेत. तर बडनेरा, अमरावती, दर्यापूर, मेळघाट, अचलपूर, तिवसा या मतदारसंघाचा समावेश अमरावती लोकसभा मतदार संघात आहे.

अमरावती लोकसभा मतदार संघ अनुसूचित जातीसाठी राखीव आहे. राखीव मतदार संघ होऊन 10 वर्ष पूर्ण झालीत. काँग्रेस, राष्ट्रवादी काँग्रेस आघाडीत अमरावती राष्ट्रवादी काँग्रेस साठी सोडण्यात आलंय.

नवनीत राणा

2014 च्या लोकसभा निवडणुकांमध्ये नवनीत राणा या राष्ट्रवादी काँग्रेसकडून लढल्या होत्या. त्यांना 3 लाख 29 हजार 280 मते मिळाली होती. 1 लाख 36 हजाराच्या फरकाने नवनीत राणा यांचा पराभव करत आनंदराव अडसूळ लोकसभेत पोहचले. आनंद अडसूळ यांना 4 लाख 67 हजार 212 मते मिळाली होती.

अमरावती लोकसभा मतदार संघ काँग्रेसचा बालेकिल्ला होता. स्वातंत्र्यानंतर तब्बल 7 टर्म अमरावती लोकसभा मतदार संघ काँग्रेसच्या ताब्यात होता. मात्र 25 वर्षांपासून या मतदार संघात शिवसेनेने आपले पाय बऱ्यापैकी रोवले आहे. गेली दोन टर्म शिवसेनेचे आनंदराव अडसूळ लोकसभा खासदार आहेत.

नवनीत राणा या...